Publication: Magyar Közlöny
Issue: MK-2000-11 (Year: 2000, Number: 11)
Era: 1990-2004
Section: 3. számú melléklet a 3/2000. (II. 8.) KHVM rendelethez
Paragraph Index: 195

3. számú melléklet a 3/2000. (II. 8.) KHVM rendelethez JEGYZÉK az állam által elismert — a közlekedési, hírközlési és vízügyi ágazathoz tartozó — szakképesítéshez kiadott szakmai és vizsgakövetelmények módosításáról OKJ azonosító száma Szakképesítés megnevezése Bevezetésének kezdő napja Alkalmazásának utolsó napja 53 5441 03 Járműelektronikai technikus a rendelet hatálybalépésének időpontja visszavonásig 53 5441 04 Kötöttpályás motor- és erőátviteli berendezési technikus a rendelet hatálybalépésének időpontja visszavonásig 53 5423 05 Közlekedésautomatikai technikus a rendelet hatálybalépésének időpontja visszavonásig 53 5441 06 Közlekedésgépészeti technikus, vasútgépész a rendelet hatálybalépésének időpontja visszavonásig 33 5224 01 Távközlési hálózatépítő a rendelet hatálybalépésének időpontja visszavonásig JÁRM ŰELEKTRONIKAI TECHNIKUS SZAKKÉPESÍTÉS SZAKMAI ÉS VIZSGÁZTATÁSI KÖVETELMÉNYEI I. A szakképesítés Országos Képzési Jegyzékben szereplő adatai 1.1. A szakképesítés azonosító száma: 53 5441 03 1.2. A szakképesítés megnevezése: Járműelektronikai technikus 1.3. A szakképzésbe történő belépés iskolai előfeltétele: középiskolai végzettség (érettségi) 1.4. A szakképzésbe történő belépés szakmai előfeltétele: — Járműelektronikai műszerész (OKJ sz.: 51 5241 03), vagy — Kötöttpályás járműelektronikai műszerész (OKJ sz.: 51 5241 04), vagy — Kötöttpályás járművillamossági szerelő (OKJ sz.: 51 5241 05), vagy — Közlekedésgép-szerelő, nagyvasúti villamosjárműszerelő (OSZJ sz.: 314—3), közúti villamosjármű-szerelő (OSZJ sz.: 314—4) 2000/11. szám II. A szakképesítés munkaterülete 2.1. A szakképesítéssel legjobban betölthető munkakör, foglalkozás A munkakör, foglalkozás FEOR száma megnevezése Járműelektronikai technikus 2.2. A szakképesítéssel betölthető további és rokon munkakörök, foglalkozások A munkakör, foglalkozás FEOR száma megnevezése Járművillamosság-szerelő (mozdony) Járművillamosság-szerelő (kocsi) Mozdony-diagnosztikus Mozdonyvillamossági műszerész 2.3. A munkaterület rövid, jellemző leírása A közlekedés különböző területein működő járművek elektromos és elektronikus berendezéseinek irányítása, vezérlési, üzemeltetési, karbantartási, ellenőrzési, hibakeresési és javítási feladatainak ellátása. Különböző tervezési és fejlesztési részfeladatok önálló elvégzése, illetve az említett munkafolyamatok középszintű irányítása, vezetése és szervezése. Ezek alapján részt vesz — az egyre újabb alkatrészek, berendezések és technológiák bevezetésében, — a járművek villamos és elektronikus berendezéseinek (járművillamossági berendezések) korszerűsítésében, — a járművillamossági berendezésekkel szemben támasztott követelmények és minőségi feltételek meghatározásában, — a járművillamossági berendezések egységeinek tervezésében kivitelezésében, — a járművillamossági berendezések biztonságos és gazdaságos üzemeltetésének megtervezésében, — az előforduló üzemzavarok okainak kivizsgálásában, a helyes működés mielőbbi visszaállításában, — az időszakos ellenőrzési és javítási munkák felügyeletében, illetve végrehajtásában. Gondoskodik — a környezetvédelmi, tűz- és munkavédelmi előírások betartásáról, illetve az új technológiák megjelenésével szükségessé váló újabb szabályok meghonosításáról, — a felügyeletére bízott járművek, járművillamossági berendezések megfelelő műszaki állapotáról, üzembiztos működéséről, — a folyamatos üzemben tartáshoz szükséges anyagok, segédanyagok, szerszámok stb. ellátásáról (beszerzés, raktározás). III. A szakképesítés szakmai követelményei 3.1. A foglalkozás gyakorlása során előforduló legfontosabb feladatcsoportok, feladatok 3.1.1. Munkajogi, munkavédelmi, környezetvédelmi, tűzvédelmi, biztonságtechnikai előírások ismerete, betartása, alkalmazása — A munkahelyre vonatkozó általános és speciális munkavédelmi, tűzvédelmi, balesetvédelmi és környezetvédelmi előírások ismerete és betartása. — A fenti szabályok betarttatása. 3.1.2. A munkafolyamat megtervezése és előkészítése, a munka eredményeinek ellenőrzése és értékelése — Az alapfeladat tanulmányozása. — A feladatok elemekre, műveletekre bontása, a műveleti sorrendek meghatározása. — A szükséges szabványos, illetve a csereszabatos alkatrészek mennyiségének becslése és az alkatrészek felvételezése. — A legyártandó alkatrészek mennyiségének meghatározása. — A gyártásnál alkalmazandó technológia maghatározása, a gépek, szerszámok kiválasztása. — A szerszámok és készülékek előkészítése. — A munkahelyek előkészítése. — A konkrét munkafeladatok, a munka közbeni ellenőrzések elvégzése. — A munkafeladatra vonatkozó dokumentációs feladatok elvégzése. — A vizsgálati, átadási, ellenőrzési jegyzőkönyvek kitöltése. — A munkafolyamatokra vonatkozó költségigények becslése, meghatározása. 3.1.3. Műszaki dokumentációk felhasználása és összeállítása — A gyártási utasításokat tartalmazó dokumentáció, illetve feladat részegységekre (részfeladatokra) történő elosztása, és az egyes beosztottak közötti kiosztása. — Kapcsolási, huzalozási és szerelési rajzok elkészítése. — Komplett berendezésekre vonatkozó teljes dokumentációk értelmezése, illetve elkészítése. 3.1.4. Villamos és elektronikus egységek, berendezések tervezése — A berendezéssel szemben támasztott követelmények ismeretében a célnak leginkább megfelelő megoldás kiválasztása. — A berendezés elemeiben létrejövő villamos, termikus és mechanikus igénybevételek meghatározása, elemzése, értékelése. — A beépíteni kívánt alkatrészek ellenőrzése a meghatározott villamos, termikus és mechanikus igénybevételek alapján. 2000/11. szám — A fenti feladatokban segítséget nyújtó számítógépes fejlesztő-, tervező-, szimulációs és ellenőrző rendszerek ismerete, azok használata. — Az ellenőrzéseknek megfelelő, végleges kialakítás elkészítése, dokumentálása. 3.1.5. Az előgyártmányok, a beépítendő alkatrészek megválasztása — Az építőelemek — a tervezés folyamán meghatározott — jellemzői alapján, a ténylegesen beépítésre kerülő alkatrészek meghatározása az alábbi szempontok szerint: = feleljen meg a tervezési követelményeknek, = legyen beszerezhető az adott piaci környezetben, = lehetőleg több gyártó azonos funkciójú alkatrésze közül kerüljön ki a beépítésre kerülő típus, = fontos, hogy a leggazdaságosabb megoldás érvényesüljön, = figyelembe kell venni a garanciális lehetőségeket. — A gazdaságos anyagfelhasználás figyelembevételével, az előgyártmány előállításának meghatározása. — A beépítésre kerülő alkatrészek tulajdonságainak megfelelő gyártási technológia előírása. — A berendezés működésével kapcsolatos általános és speciális mérések, vizsgálatok előírása, elvégzése, értékelése és dokumentálása. 3.1.6. Részegységek gyártása — A dokumentációk alapján a gyártási eljárások előírása. — A szükséges anyagok, szerszámok, műszerek, készülékek, mérő- és ellenőrző eszközök kiválasztása és biztosítása. — A technológiai folyamatok helyes sorrendben történő végrehajtása, a tényleges gyártás elvégzése. — A munkafolyamat egyes elemei után, illetve az elem elkészültekor az ellenőrzés és/vagy minősítés elvégzése. 3.1.7. Szerelési műveletek — A dokumentációk alapján a szerelésre vonatkozó technológiai lépések tanulmányozása. — A szerelési sorrend alapján a szükséges alkatrészek, elemek, szerszámok stb. biztosítása. — A technológiai sorrend szerinti szerelési munka elvégzése. — Az elvégzett munka ellenőrzése, a szükséges dokumentációs tevékenység végrehajtása. 3.1.8. Mérési, ellenőrzési feladatok laboratóriumban, illetve mérőteremben — A dokumentációkban meghatározott villamos és egyéb jellemzők értékeinek méréssel történő meghatározása. — A mérések eredményeinek dokumentálása. — Az esetleges eltérések lehetőségek szerinti korrigálása (beállítások megváltoztatása, egyszerűbb alkatrészek cseréje, részegységek párosítása stb.). — A mérőteremben meg nem valósítható változtatások, javítások megrendelése. — A programozott berendezések programjának véglegesítése, illetve a berendezés jellemzőinek a programba integrálása. 3.1.9. Üzembe helyezés — Az elkészült, illetve a javításból visszakerült berendezéseknek a működés helyén történő üzembe állítása. — A berendezéshez kapcsolódó elektronikus és villamos egységek kapcsolódási pontjaira előírt jellemzőinek vizsgálata (tápfeszültségek, csatlakozó kiosztások, mechanikai méretek, elektronikai paraméterek stb.), ellenőrzése. — A védelmi berendezéseknek (áram, feszültség, hő, nyomás stb.) két fázisban történő kipróbálása: = a védelmet működtető jeladók működésének vizsgálata, = a védelmi berendezésnek nem a saját jeladója, hanem külső beavatkozás által kiváltott működésének ellenőrzése. — Az üzembe helyezést követő próbajáratás körülményeinek meghatározása, a próbajáratás végrehajtása, illetve a végrehajtás ellenőrzése. — A üzembe helyezéssel kapcsolatos dokumentációk elkészítése, hitelesítése. 3.1.10. Karbantartás, javítás, üzem közbeni ellenőrzés. — A felügyeletére bízott járművek, járművillamossági berendezések, javítási és ellenőrzési ciklusának tervezése. — Az időszakos ellenőrzési és karbantartási munkák elvégzése. — Az előforduló üzemzavarok okainak megállapítása, a hibák kijavításának megszervezése és irányítása, a jövőbeni előfordulásuk elkerülésére az intézkedések megtétele. — Az üzem során felmerülő javítási munkák megszervezése, illetve irányítása. — A szükséges dokumentumok, bizonylatok elkészítése és ellenőrzése. 3.2. Követelmények 3.2.1. Munkajogi, munkavédelmi, környezetvédelmi, tűzvédelmi, biztonságtechnikai előírások ismerete, betartása, alkalmazása — A Munka Törvénykönyve általános ismerete. — A szakmában alkalmazható hatályos munkabiztonsági és munkaegészségügyi előírások ismerete és alkalmazása. — Az egyéni munkaszerződések (tanulószerződések) részeinek felsorolása, megnevezése, értelmezése. — A munkahelyre vonatkozó, érvényes munkavédelmi előírások ismerete, betartása és betarttatása. — Az adott munkafeladatokhoz kapcsolódó speciális védőrendszabályok ismerete, betartása és betarttatása. — Az előírt egyéni védőeszközök alkalmazási szabályainak ismerete, az időszakos vizsgálatok végrehajtásának ellenőrzése, illetve a vizsgálatok elvégeztetése (elvégzése). — Balesetek és tűzesetek alkalmával elvégzendő feladatok ismerete. — Az elsősegélynyújtás általános szabályainak ismerete és szükség esetén alkalmazása. — A tűzmegelőzésre vonatkozó szabályok ismerete és betartása. 2000/11. szám — A munkahelyen rendszeresített tűzoltó készülékek elhelyezésének ismerete, az időszakos ellenőrzések elvégzésének ellenőrzése. — A különféle tűzoltó készülékek működésének ismerete, illetve ezek szükség szerinti kezelése. — A mérgező anyagok tárolására, szállítására vonatkozó szabályok ismerete, betartása és betarttatása. — Az elektromos áram élettani hatásának ismerete (az áram nemétől függően). — Az érintésvédelem módozatainak ismerete, a munkahelyre vonatkozó érintésvédelmi előírások betartása és betarttatása. — A villamos kéziszerszámok érintésvédelmi vizsgálataira vonatkozó előírások ismerete és betartása. — Villamos balesetek mentési szabályainak ismerete és szükség szerinti alkalmazása. — A kollektív szerződés általános ismerete. 3.2.2. A munkafolyamat megtervezése és előkészítése, a munka eredményeinek ellenőrzése és értékelése Az alábbi pontokat az alkalmazás szintjén tudja: — A munkafolyamatok elmeinek meghatározása a szóban, illetve írásban kapott instrukciók, valamint a dokumentációkban foglaltak alapján. — Az alkatrészigény meghatározása. A félkész termékekből, a szabványosított, illetve késztermékekből mutatkozó igény felmérése, elsősorban a dokumentáció alapján. — A gyártáshoz felhasználandó alapanyagok, félkész termékek stb. előkészítése, csoportosítása. — A szükséges szerszámok, készülékek, mérőeszközök előkészítése, azok ellenőrzése, esetleg bemérése, hitelesítése. — A munkahely(ek) előkészítése. — Az elkészült produktumok ellenőrzése, a munkafolyamat értékelése. — A munkafolyamatot érintő adatok meghatározása, értékelése és továbbítása (pl. további statisztikai felhasználásra). 3.2.3. Műszaki dokumentációk felhasználása és összeállítása — A villamos és elektronikus berendezések dokumentációinak felhasználásához, illetve új berendezések dokumentálásához elengedhetetlen az alábbiak alkalmazás szintű ismerete: = a villamos és elektronikus alkatrészek, építőelemek szabványos, illetve a gyakorlatban elterjedt jelölésmódja, = a kapcsolási rajzok általános megjelenése, külalakja, = a kapcsolási és egyéb villamos rajzok méretformái, = a kapcsolási rajzokon alkalmazott hivatkozási rendszerek, különös tekintettel a hierarchikus felépítésű, nagy terjedelmű dokumentációkra, = a dokumentációk létrehozásának eszközei (rajzeszközök, számítógépes tervező- és dokumentációs rendszerek), = az adott programvezérelt berendezés működését meghatározó program, illetve programnyelv. — Mivel a járművillamossági berendezések és készülékek az esetek nagy többségében nem önállóan működnek, hanem valamely nagyobb (nem kizárólag villamos) rendszer részeként, szükséges a kapcsolódó területek ismerete is. Ezek közül a leggyakoribbak: = a mechanikus alkatrészeket leíró, általános géprajz, = pneumatikus és hidraulikus, vezérlő és végrehajtó berendezések jelölési rendszere, valamint ezek működését leíró speciális kapcsolási rajzok, = a kapcsolódó rendszerek együttműködését leíró általános ábrázolások. 3.2.4. Villamos és elektronikus egységek, berendezések tervezése — Alkalmazás szintjén legyen képes kiválasztani az adott feladatra legmegfelelőbb kialakítást a közlekedésben részt vevő járműveken alkalmazott villamos, illetve elektronikus berendezések átfogó ismeretében, az idevonatkozó szabványok előírásainak megfelelően, a piaci beszerezhetőség figyelembevételével. Legyen képes a kiválasztott kialakítás konkrét megtervezésére. — Alkalmazás szintjén tudja használni a fenti feladatokban segítséget nyújtó számítógépes fejlesztő-, tervező-, szimulációs és ellenőrző rendszereket. — Alkalmazás szintjén legyen képes az adott berendezés elemeiben létrejövő villamos, termikus és mechanikus igénybevételek meghatározására, elemzésére, értékelésére. — Alkalmazás szintjén legyen képes az üzembe helyezéshez, illetve az üzem zökkenőmentes fenntartásához, továbbá a gyártás és üzemeltetés során felmerülő konstrukciós változtatásokhoz szükséges műszaki dokumentáció (műszaki rajzok, kapcsolási, huzalozási és összeállítási rajzok, mérési utasítások stb.) összeállítására. — Alkalmazás szintjén tudja ellenőrizni a beépíteni kívánt alkatrészek meghatározott villamos, termikus és mechanikus igénybevételét. — Alkalmazás szintjén legyen képes az ellenőrzéseknek megfelelő, végleges kialakítás elkészítésére, dokumentálására. 3.2.5. Járműelektronikai ismeretek — A követelmények teljesítéséhez az alkalmazás szintjén az alábbiakat kell ismerni: = a villamos berendezések méretezéséhez, méréséhez szükséges matematikai eszközrendszer (trigonometria, komplex- és Boole algebra, vektor- és mátrixalgebra, differenciál- és integrálszámítás), = a villamos berendezések méretezéséhez, méréséhez szükséges fizikai alapfogalmak, törvényszerűségek (erőhatások gravitációs, elektromos és mágneses mezőben; munka; látszólagos, hatásos, meddő teljesítmény; hőtechnikai alapok: hővezetés, hőátadás), = az elektromosság alapjai (áram, feszültség, ellenállás, impedancia és ezek összefüggései), = passzív áramköri elemek (ellenállás, kondenzátor, tekercs stb.) elektromos tulajdonságai, 2000/11. szám = teljesítményelektronikai alapok (alkatrészek — tirisztor, triac, teljesítmény MOSFET — és azok jellemzői), = elektronikai alapkapcsolások (egyenirányítók, inverterek, stabilizátorok, különféle erősítőkapcsolások, rezgéskeltők, jelformálók stb.), = alkalmazott teljesítményelektronika (a járműveken alkalmazott teljesítményelektronikai kapcsolások jellemzői, üzemi viszonyai és mérései), = a digitális technika alapjai (logikai alapfogalmak és alapáramkörök), = a digitális irányítástechnika építőelemei (funkcionális digitális áramkörök, digitális tárak és műveletvégző egységek, mikroprocesszorok és mikrovezérlők), = analóg/digitális, illetve digitális/analóg átalakítók (működési elvek, konkrét megvalósítások, az átalakítás időszükséglete stb.), = elektronikai kijelzők és megjelenítők (optoelektronikai alkatrészek, kijelzők tulajdonságai és felhasználási területeik), = informatikai alapok (információátviteli módok, azok jellemzői és felhasználásuk a járművek vezérlőberendezéseiben). — A követelmények teljesítéséhez ismernie kell az alábbiakat: = a félvezető-technika alapjai (félvezető anyagok, szennyezési módok, PN átmenet), = villamos forgógépek (motorok, generátorok, forgó-átalakítók, ezek típusai és jellegzetességei), = transzformátorok (működési elve, méretezése, mérései stb.), = irányítástechnikai alapok: – az irányítástechnika elmélete (az irányítástechnika ábrázolásmódja és felosztása; a vezérlések fajtái; a szabályozások fajtái és ezek szabályozástechnikai jellemzői), – az irányítástechnika főbb szervei és azok leggyakoribb, járművekben előforduló konkrét kialakítása (érzékelők; alapjel képzők; különbségképzők; jelformálók; erősítők; beavatkozók), – a járművekben használt leggyakoribb irányítástechnikai rendszerek szerepe, működése és főbb szerkezeti kialakítása, valamint a diagnosztizálásuk elve, gyakorlata. 3.2.6. Szerkezeti ismeretek — Az alkalmazás szintjén ismerje a szerkezeti, vezető, szigetelő és egyéb, az elektronikában és járművillamosságban általánosan használt anyagok mechanikai, villamos, mágneses és optikai tulajdonságait. — Az alkalmazás szintjén ismerje az elektronikában és járművillamosságban általánosan használt anyagok esetleges kezelési és biztonságtechnikai előírásait. — Ismerje a járművillamossági berendezések (pl. forgó gépek, transzformátorok stb.), készülékek (kapcsolók, relék, kontaktorok) szerkezeti felépítését és gyártási folyamatuk legfontosabb lépéseit. 3.2.7. Az előgyártmányok, a beépítendő alkatrészek megválasztása — Az alkatrészekre vonatkozó tervezési paraméterek ismeretében, a ténylegesen beépítésre kerülő építőelemek kiválasztásának érdekében: = tudja csoportosítani feladatuk, szerkezetük, kialakításuk, igénybevételük szerint a járműelektronika területén használatos alkatrészeket, = tudja értelmezni, alkalmazni az egyes gyártók és forgalmazók által kibocsátott termékismertetőkben, gyártmánykatalógusokban szereplő adatokat, = vegye figyelembe az alkalmazni kívánt gyártási, szerelési technológiának a beépítésre kerülő alkatrészekkel szemben támasztott követelményeit, = messzemenően vegye figyelembe a gazdaságossági szempontokat (beszerzési ár, tételnagyság, szállítási határidők, garanciális feltételek, fizetési mód, esetleges kedvezmények stb.). — A gazdaságos anyag- és energiafelhasználás követelményeinek figyelembevételéhez: = ismerje az alkalmazandó gyártási és szerelési technológiák sajátosságait, az alkatrészekkel és a munkahellyel szemben támasztott követelményeit, = tudja kiválasztani az alternatív lehetőségek közül az adott időben legmegfelelőbb technológiát. — A gyártási, illetve szerelési műveletek zökkenőmentes végrehajthatósága érdekében: = ismerje az alkatrészekre, alapanyagokra vonatkozó minősítő mérések rendszerét, = tudja kiválasztani az alkatrész adott felhasználása alapján szükséges minősítő mérést, = ismerje a matematikai statisztikának a nagytömegű minősítő mérésekkel összefüggő módszereit (mintavételezési és kiértékelési eljárások), = ismerje a számítógép felhasználási lehetőségeit a mérési eredmények kiértékelésében, valamint az automatizált mérőrendszerekben, — A minősítő és ellenőrző mérések elvégzéséhez alkalmazási szinten tudja kezelni az alábbi mérő- és vizsgálóeszközöket: = tolómérce, mikrométer, = különféle mérlegek, = különféle hőmérők, = analóg és digitális multiméterek, = különféle frekvencia és hullámforma generátorok, = különféle oszcilloszkópok és jelalak megjelenítők, = az üzemeltetett berendezésekhez speciálisan kifejlesztett mérőberendezések. 2000/11. szám — Alkalmazási szinten tudja elvégezni az alábbi mérési, vizsgálati eljárásokat: = alapvető fizikai mérések (hosszúság, tömeg, hőmérséklet stb.), = általános villamos mérések (feszültség, áram, ellenállás, vezetőképesség stb.), = speciális villamos mérések (átütési szilárdság, szigetelési ellenállás, valós effektív érték meghatározása, látszólagos, valós és meddő-teljesítmény mérése stb.), = fázisszögek, kitöltési tényezők és egyéb hullámjellemzők meghatározása stb.), = funkcionális vizsgálatok: – rövidzár és szakadás vizsgálatok, – dióda és tranzisztor tesztek, – digitális alapáramkörök működésvizsgálata, – funkcionális analóg és digitális áramkörök működésvizsgálata, – részegységek működésvizsgálata. 3.2.8. Részegységek gyártása — A részegység-gyártás dokumentációjának tanulmányozásához, illetve az alkalmazandó gyártási folyamat helyes meghatározásához, az alkalmazás szintjén kell ismerni: = a gyártási folyamatok tervezéséhez és végrehajtásához szükséges műszaki dokumentációkban alkalmazott szabványos (illetőleg a gyakorlatban széles körben elterjedt) jelöléseket, = az alkalmazandó (illetve az alkalmazott) gyártási eljárásokat, = a gyártás közbeni minőségbiztosítási feladatokat és eljárásokat, = a gyártás gazdaságosságát befolyásoló tényezőket, = a gyártás környezetre gyakorolt hatását. — A gyártás műveleti sorrendjének összeállításához, valamint a szükséges anyagok, segédanyagok, szerszámok, alkatrészek, készülékek, mérő- és ellenőrző eszközök helyes megválasztásához tudni kell: = a gyártmány megkívánt villamos és mechanikai igénybevételének jellemzőit, = az egyes a gyártásban felhasznált gépeket és berendezéseket jellemző pontossági paramétereket, = kielemezni és kiválasztani az alkatrészeken, előgyártmányokon létrehozott tulajdonságváltoztatás ismeretében a műszakilag legmegfelelőbb gazdasági és környezetvédelmi szempontból legelőnyösebb gyártási eljárást, = a művelettervet és műveleti utasítást készíteni, = alkalmazni a számítógépes tervezőrendszereket. — A gyártási műveletek konkrét elvégzése érdekében: = tudjon nyomtatott áramköri lapot előrajzolni; ismerje, és tudja alkalmazni az előrajzolás különféle eljárásait, = ismerje és tudja alkalmazni a különféle maratási és felületkezelési eljárásokat, = tudja kezelni a kézi forgácsoló szerszámokat, = tudja kezelni a számjegyvezérlésű (NC, CNC) forgácsológépeket, = ismerje a számjegyvezérlésű forgácsológépek programozási eljárásait. 3.2.9. Szerelési műveletek A dokumentáció tanulmányozása alapján a gyártandó darabszám és a gyártás műszaki felkészültségétől függően a helyes szerelési technológia megválasztása, a szükséges segédanyagok, gépek, szerszámok, mérő- és ellenőrző eszközök előírása érdekében: — a szerelt egység geometriai jellemzői alapján tudja megválasztani az alkalmazandó szerelési módot, — tudja megszervezni a szerelési folyamatot, — ismerje és tudja alkalmazni a szerelés előtti ellenőrzési eljárásokat, — ismerje és tudja kezelni a szereléshez szükséges szerszámokat, készülékeket, mérő- és ellenőrző eszközöket, — ismerje az anyagmozgatás eszközeit, — ismerje és adott estben alkalmazza a szerelés automatizálásának lehetőségeit. 3.2.10. Mérési, ellenőrzési feladatok laboratóriumban, illetve mérőteremben — Az alkatrészek, részegységek, minősítésének végrehajtásához — Ismerje és tudja alkalmazni az alapvető mérési eljárásokat: = feszültségmérés, = árammérés, = ellenállásmérés és módozatai, = villamos munka- és teljesítménymérés, frekvenciamérés, = periódusidő meghatározása, = fázisszög mérése és meghatározása, = jelalak-analízis. — Tudja megválasztani a mérőeszközt a mérési feladat követelményeihez igazodva (méréshatár, pontossági osztály, tápellátás, zavarérzékenység stb.). — Tudja elvégezni az adott műszerre vonatkozó ellenőrzési, hitelesítési eljárásokat. — Ismerje a kimérendő alkatrész, részegység működését, és ez alapján tudjon (mérési utasítás hiányában is) hibafeltáró méréseket elvégezni. — Tudja a mérési eredmények birtokában eldönteni, hogy az adott meghibásodás, illetve eltérés a mérőteremben korrigálható-e, vagy azt a gyártás, illetve szerelés valamely fázisában kell kijavítani. 3.2.11. Üzembe helyezés A járművillamossági berendezések beépítési helyükön történő üzembe állításának körültekintő végrehajtásához — Ismerje a kapcsolódó (nem kizárólag elektromos vagy elektronikus) egységek kapcsolódási pontjainak elhelyezkedését, jellemzőit. — Tudja a felerősítési, rögzítési eljárásokat alkalmazni és ellenőrizni. 2000/11. szám — Ismerje és alkalmazza a védelmi berendezések ellenőrzésére, lepróbálására, és ezen tevékenység előírásszerű dokumentálására vonatkozó előírásokat. 3.2.12. Karbantartás, javítás, üzem közbeni ellenőrzés — Ismerje a különféle járművillamossági berendezésekre előírt ellenőrzési, javítási ciklusrendet. — Tudja elvégezni az időszakos ellenőrzéseket és ezek dokumentálását. — A járművillamossági berendezések helyes működésének ismeretében, az üzemben előforduló meghibásodások esetén tudja diagnosztizálni a hibaokot, valamint intézkedni a kijavításról. — Ismerje az öndiagnosztizáló rendszerek működési módjait, illetve tudja kiértékelni az ilyen rendszerrel felszerelt berendezések által nyújtott információkat. 3.2.13. Közgazdasági, vállalkozási, vezetési ismeretek — Legyenek alapvető gazdasági ismeretei (pl. gazdaságosság, termelékenység, költségszámítás, adó-, tb- és vámtörvények). — Alkalmazás szintjén legyen tisztában egy kisvállalkozás beindításával és működtetésével kapcsolatos teendőkkel (társasági szerződés, tevékenységi kör, tisztségviselők és jogosítványaik, alaptőke, hitelképesség, bevallások, foglalkoztatás stb.). — Legyen tisztában a következő fogalmakkal: reklám, piackutatás, arculattervezés, minősítési rendszerek, kamarai szervezetek, logisztika, támogatási rendszerek stb. — Mint középszintű vezető tudjon munkatársaival munkatársi és vezetői kapcsolatot fenntartani. 3.2.14. Szakirodalmi ismeretek — Ismerje a képesítéséhez tartozó legfontosabb összefoglaló tankönyveket, kézikönyveket, egyéb kiadványokat. — Tudja használni a kézikönyveket, tudjon eligazodni bennük. Legyen képes megtalálni az adott feladatához tartozó adatokat, táblázatokat stb. — Az adott feladatához tartozó témakörrel kapcsolatban tudjon irodalomkutatást végezni. IV. A szakképesítés vizsgáztatási követelményei 4.1. A szakmai vizsga részei A szakmai vizsga írásbeli szóbeli és gyakorlati vizsgarészekből áll. A vizsgarészek témakörei és időtartama:

Source: https://magyarkozlony.hu/hivatalos-lapok/4563be5038a49d3b21f2ddf1a3151ff553cb5dd0/dokumentumok/ccf894dc8009e157c1678f45bfeae4f8d62e1367/letoltes